als_Latn dik_Latn sag_Latn
Prishtinë, 28 janar 2015 – Protesta e djeshme ka qenë e dhunshme, por e vetmja gjë pozitive është se nuk ka pasur viktima në njerëz, as në radhët e protestuesve e as në radhët e Policisë së Kosovës, thuhet në një njoftim të Këshillit për Mbrojtjen e të Drejtave e të Lirive të Njeriut.
“Policia e Kosovës ka përdorur kundër protestuesve edhe plumba gome si dhe automjete me topa uji. Në fazën e mëvonshme ka vënë në përdorim edhe mjetet e blinduara që përdoren për shpërndarjen e turmës. Policia e Kosovës ka përdorur edhe shkopinjtë e gomës si dhe ka shqelmuar protestuesit. KMDLNj ka identifikuar dy raste kur policia shkel të drejtat e personave të privuar nga liria duke përdorur forcë ndaj të arrestuarve edhe pas prangosjes (neutralizimit) së protestuesit i cili nuk pa paraqitur më rrezik. Vlerësimi i KMDLNj-së është se Policia e Kosovës ka bërë përpjekje maksimale për mos përdorim të dhunës”, thuhet në komunikatë.
Protestuesit, sipas KMDLNj –së, kanë qenë shumë agresiv ndaj policisë duke hedhur ndaj tyre çdo gjë që u ka rënë në duar. /KI/
als_Latn als_Latn als_Latn